**MARIJAMPOLĖS VAIKŲ LOPŠELIS-DARŽELIS „RŪTA“**

PATVIRTINTA

Marijampolės l/d „RŪTA“ direktoriaus

2022-01-12 įsakymu Nr. V-11(1.5E)

**RESPUBLIKINĖ IKIMOKYKLINIO IR PRIEŠMOKYKLINIO**

**UGDYMO VAIKŲ KŪRYBINIŲ DARBŲ PARODA**

**,,Graži, graži Tėvynė mano “**

**NUOSTATAI**

**I SKYRIUS**

**BENDROSIOS NUOSTATOS**

1.Respublikinė ikimokyklinio ir priešmokyklinio ugdymo vaikų kūrybinių darbųparodos  **,, Graži, graži Tėvynė mano “** nuostatai (toliau – nuostatai) reglamentuoja tikslą, uždavinius, dalyvius, parodos vykdymo laiką, tvarką, organizavimą.

2. Paroda skirta Lietuvos valstybės atkūrimo dienai – Vasario 16-ąjai, Lietuvos nepriklausomybės atkūrimo dienai – Kovo 11-ąjai, vaikų kūrybiškumo ugdymui ir ugdymo įstaigų bendravimo bei bendradarbiavimo stiprinimui.

3. Paroda vykdoma nuo 2022 m. vasario 15 d. iki 2022 m. kovo 15 d. Parodoje pateikiami kūrybiniai darbai skirti Lietuvos laisvei paminėti.

4. Kūrybinių darbų tematika - Lietuva, žymūs objektai, etnokultūra, istorija ir kt.

5. Parodos **,,Graži, graži Tėvynė mano “** partneriai - Marijampolės Meilės Lukšienės švietimo centras, Marijampolės Petro Kriaučiūno viešosios bibliotekos Draugystės padalinys.

**II. PARODOS TIKSLAI IR UŽDAVINIAI**

7. **Tikslas** – puoselėti vaikų tautinę ir pilietinę savimonę, skatinti kūrybiškumą, meninę raišką, ugdyti meilę ir pagarbą gimtajam kraštui.

8**. Uždaviniai:**

8.1. skatinti ugdytinių kūrybiškumą, piešiant, tapant ir gaminant įvairius darbelius;

8.2. ugdyti patriotinius jausmus, meilę ir pagarbą gimtajam kraštui;

8.3. lavinti įpročius rūšiuoti atliekas, tausoti gamtą;

8.4. pajusti pasididžiavimą savo tautybe, Lietuvos valstybingumu, kultūra, istorija ir tradicijomis;

8.5. skatinti ikimokyklinio ir priešmokyklinio ugdymo įstaigų bendruomenių bendradarbiavimą;

**III. DALYVIAI**

9. Lietuvos švietimo įstaigų ikimokyklinio ir priešmokyklinio amžiaus vaikai, jų tėvai ir mokytojai.

**IV. KŪRYBINIŲ DARBŲ PATEIKIMO TVARKA**

10. Parodai pateikiami darbai – gali būti piešiniai, atvirukai, rankų darbo skulptūrinės bei erdvinės kompozicijos. Darbai turi būti stabilūs, patvarūs, estetiški, paruošti eksponavimui. Dydis neribojamas.

11. Kūrybiniai darbai gali būti atlikti bet kokia technika (mezgimas, lankstymas, siuvimas, lipdymas, karpymas, vėlimas ir kt.)

12. Kūrybiniams darbams atlikti gali būti naudojamos įvairios medžiagos ir priemonės (siūlai, vata, molis, mediena, gamtinė medžiaga, popierius, metalas, vilna, šiaudai ir kt.).

13. Kūrybiniams darbams galima suteikti pavadinimą su linkėjimais, atitinkančiais šventinio laikotarpio nuotaikas.

14. Darbų pateikimas:

14.1. Marijampolės savivaldybės švietimo įstaigų parodos eksponatai pristatomi į Marijampolės Petro Kriaučiūno bibliotekos Draugystės padalinį 2022 m**. vasario 14 d. 10.00 – 12.00 val. adresu: Draugystės g. 5, LT-68255 Marijampolė.**

14.2. Prie kūrybinių darbų pridedama/priklijuojama kortelė (2 priedas).

14.3. Kitos Lietuvos Respublikos ugdymo įstaigos pateikia darbus užfiksuotus fotografijose. Padarytas nuotraukas A4 lapo formatu atsiųsti iki **2022 m. vasario 11 d.** paštu į Marijampolės vaikų lopšelį - darželį „Rūta“ adresu: **Draugystės g. 5 a, LT-68255 Marijampolė.** Fotografijos geroje pusėje, apačioje, dešiniajame kampe priklijuoti kortelę (2 priedas) Darbų skaičius neribojamas.

14.4. Apie dalyvavimą parodoje prašome pranešti iki 2022 m. vasario 7 d. el. p. [brazaitiene5@gmail.com](mailto:brazaitiene5@gmail.com) , užpildant dalyvio anketą Word variantu (Priedas Nr. 1).

14.5. Darbų fotografijos atgal negrąžinamos.

14.6 Parodos eksponatus atsiimti **2022 m. kovo 15 d. 10.00 - 12.00 val**

**V. PARODOS KONKURSO ORGANIZAVIMAS**

15. Parodą organizuoja Marijampolės vaikų lopšelis–darželis „Rūta“.

16. Parodos organizatorės - Marijampolės vaikų lopšelio–darželio „Rūta“ direktoriaus pavaduotoja ugdymui Audronė Putauskienė, priešmokyklinio ugdymo mokytojos Daiva Brazaitienė, Alina Slačiauskienė ir Giedrė Paškevičiūtė.

17. Kilus klausimams, skambinti tel.: Daiva Brazaitienė (861815064), Alina Slančiauskienė ( 865607474).

**VI. BAIGIAMOSIOS NUOSTATOS**

18. Darbai bus eksponuojami Marijampolės Petro Kriaučiūno viešosios bibliotekos Draugystės bibliotekoje ir internetinėje darželio bei bibliotekos svetainėje nuo 2022 m. vasario 15d. iki 2022 kovo 15 d. Bibliotekos adresas: Draugystės g. 5, LT-68255, Marijampolė. Atsakingas asmuo – Draugystės padalinio vedėja Danutė Lukšienė (kontaktinis tel.: 8 343 72679; 867228926). Darželio svetainės adresas: [www.ldruta.lt](http://www.ldruta.lt). Parodos uždarymas vyks **2022 m. kovo 15 d. 10.00 val.** Marijampolės Petro Kriaučiūno viešosios bibliotekos Draugystės padalinyje.

19. Parodoje dalyvavusiems mokytojams bus išsiųstos Marijampolės Meilės Lukšienės švietimo centro elektroninės pažymos.

20. Darbų autoriai, pateikdami kūrybinius darbus, nuotraukas, asmeninius bei grupės auklėtinio duomenis (vardą bei pavardę) bei kontaktinę informaciją (el. pašto adresą) tampa parodos dalyviais ir sutinka, kad:

20.1. parodai pateiktos nuotraukos gali būti neatlygintinai ir be apribojimų naudojamos parodos sklaidos tikslais;

20.2. nuotraukų autoriai, pagal galiojančius teisės aktus, atsako už autorių teisių pažeidimus. Pateikdami kūrybinių darbų nuotraukas parodai, jie patvirtina, kad yra šių nuotraukų autoriai.

21. Organizatoriai neatsako už siuntimo metu dingusius, pažeistus ar sugadintus darbus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

**PARODOS DALYVIO PARAIŠKA**

|  |  |
| --- | --- |
| **DALYVIO VARDAS, PAVARDĖ, AMŽIUS** |  |
| ĮSTAIGOS PAVADINIMAS |  |
| Mokytojo vardas, pavardė , kvalifikacinė kategorija el.paštas, tel.Nr. |  |

2 priedas

**KŪRYBINIŲ DARBELIŲ KORTELĖ**

TEKSTAS RAŠOMAS DIDŽIOSIOMIS RAIDĖMIS, Times New Roman šriftu. Šrifto dydis – 14.

Kortelės dydis 30x90 mm.

|  |
| --- |
| **PAVADINIMAS**  **VARDENIS PAVARDENIS (METAI)**  **LOPŠELIS -DARŽELIS „.....“** |